
	ACTA 


	Expedient núm.: 
	Òrgan col·legiat: 

	JGL/2020/9 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	2 de març de 2020 

	Durada 
	des de les 19.10 fins a les 21.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/8 de la Junta de Govern Local de la sessió duta a terme el dia 24 de febrer de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 380/2020. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar al sol·licitant la targeta d’aparcament individual número 25207-2019-207-1788A.


 
	Expedient 371/2020. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2015/00255,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de vint-i-quatre euros (24,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGUA
	Expedient 342/2020. Revisió facturació aigua 2n, 3r i 4t trimestre de 2019 

	Favorable
	Tipus de votació: unanimitat

	Vista la sol·licitud de revisió de les facturacions d’aigua corresponents al 2n, 3r i 4t trimestre de 2019, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
- Pel que fa a la facturació del 2n trimestre de 2019, comunicar a la sol·licitant que la facturació d'aquest trimestre ja està tancada i, per tant, no es pot atendre la seva demanda.
- Pel que fa a la facturació del 3r i 4t trimestre de 2019, refer les factures de subministrament d’aigua tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


	Expedient 332/2020. Revisió facturació aigua 3r i 4t trimestre de 2019 i 1r trimestre de 2020 

	Favorable
	Tipus de votació: unanimitat

	Vista la sol·licitud de revisió de les facturacions d’aigua de l’habitatge situat al carrer de la Vil·la Riu, 1, corresponents al 3r i 4t trimestre de 2019 i al 1r trimestre de 2020, ja que té un consum molt elevat a causa d’una fuita d’aigua;
Vist l'acord de la Junta de Govern Local, de 24 de febrer de 2020, en relació amb aquesta demanda;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
- Deixar sense efecte l'apartat de l'acord esmentat que fa referència al 3r trimestre de 2019.
- Refer la factura de subministrament d’aigua del 3r trimestre de 2019 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita. 


	Expedient 345/2020. Revisió facturació aigua 2n trimestre de 2019 

	Favorable
	Tipus de votació: unanimitat

	Vista la sol·licitud de revisió de la facturació d’aigua corresponent al 2n trimestre de 2019, ja que té un consum molt elevat;
Vist que l'habitatge disposava d'un comptador avariat i que ja s'ha substituït per un comptador nou;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que s'ha fet el recalcul de les facturacions afectades per l'averia del comptador i es farà un abonament a la sol·licitant per un import de tres-cents quaranta euros amb setanta-quatre cèntims (340,74 €). L'abonament és farà al mateix compte bancari on es carreguen els rebuts. 


	Expedient 379/2020. Revisió facturació aigua 4t trimestre de 2019 

	Favorable
	Tipus de votació: unanimitat

	Vista la sol·licitud presentada i subscrita per Jaume Subirà i Cambray, representant de l’Escola Arrels, amb NIF núm. G25293234, en què demana que se li revisin les facturacions d’aigua de l’immoble situat a la travessia de Sant Isidre, 5 (disposa de dues pòlisses: 57.166 i 57.167), corresponents al 4t trimestre de 2019, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda refer les factures de subministrament d’aigua corresponent al 4t trimestre de 2019 tenint en consideració la fuita d’aigua. Si els rebuts estan pagats, es farà un abonament al compte bancari per la diferència d’imports; si els rebuts estan pendents de pagament, es girarà rebuts amb l’import que correspongui després d’aplicar els preus de fuita.


	Expedient 98/2020. Comunitat de Propietaris Pg. Sant Antoni Maria Claret, 2-4, Edifici Cal Jalmar – filtracions a les plantes d'aparcaments de l'edifici

	Favorable
	Tipus de votació: unanimitat

	Vista la sol·licitud de la Comunitat de Propietaris Pg. Sant Antoni Maria Claret, 2-4, Edifici Cal Jalmar en què informa que en l'esmentat edifici, des de mitjans del mes de desembre de 2019, hi ha filtracions en les plantes d'aparcament i demana que es facin les comprovacions oportunes per tal d'esbrinar l'origen d'aquestes filtracions;
Vist l’informe emès pels Serveis Municipals d’Aigües,
A proposta de la regidora delegada del Serveis, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que durant el 4t trimestre de 2019 es va produir una fuita d'aigua considerable a les instal·lacions de l'Escola Arrels, ubicades a la plaça de Sant Isidre, fet que podria ser la causa de les filtracions produïdes a les plantes d'aparcament de l'edifici. Per part de l'Ajuntament, en aquest període de temps, no hi ha hagut cap més incidència a la xarxa municipal que pugui ser causa de les filtracions que s'han produït.


	Expedient 382/2020. Revisió facturació aigua anys 2018 i 2019 

	Desfavorable
	Tipus de votació: unanimitat

	Vista la sol·licitud de revisió de les facturacions d’aigua corresponents als any 2018 i 2019, ja que té un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva demanda ja que el consum ha existit, el comptador funciona correctament i s’han revisat les lectures anteriors i posteriors. Per això convé verificar que les instal·lacions interiors siguin correctes i no hi hagi pèrdues d’aigua; també es recomana que es posi el comptador en un lloc accessible per al Servei Municipal d’Aigua o bé que se'n faciliti la seva lectura trimestralment.


 
	Expedient 346/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom en el rebut de subministrament d'aigua potable d'ús domèstic;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat sense cost econòmic. Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


	Expedient 387/2020. Modificació de pòlisses de subministrament d’aigua, febrer de 2020

	Favorable
	Tipus de votació: unanimitat

	La regidora delegada de Serveis Municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes de febrer de 2020.



CEMENTIRI
	Expedient 343/2020. Concessió de dret funerari del columbari núm. 5 mòdul A

	Favorable
	Tipus de votació: unanimitat

	Vista la sol·licitud de concessió de dret funerari del columbari número 5 del mòdul A del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent.


 
	Expedient 344/2020. Canvi de nom de la concessió de dret funerari del nínxol núm. 143 part nova A

	Favorable
	Tipus de votació: unanimitat

	Vista la sol·licitud de canvi de nom de la concessió del dret funerari del nínxol número 143 de la part nova A del cementiri municipal de Solsona, 

A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent.


CONVENIS
	Expedient 384/2020. Conveni de col·laboració amb el Consell Comarcal del Solsonès per a la Fira de Sant Isidre

	Favorable
	Tipus de votació: unanimitat

	Es dona compte del conveni de col·laboració entre el Consell Comarcal del Solsonès i l'Ajuntament de Solsona per a la Fira de Sant Isidre, i que es transcriu tot seguit:
«Conveni de col·laboració entre el Consell Comarcal del Solsonès i l'Ajuntament de Solsona per a la Fira de Sant Isidre
Reunits
D’una banda, la Sra. Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics, 12, Pl. del Consell Comarcal de la ciutat de Solsona.
D’altra, el Sr. David Rodríguez i González, alcalde i president de l’Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona.
Ambdues parts es reconeixen mútuament, en la qualitat en què intervenen, la capacitat legal necessària per a l’atorgament d’aquest conveni i, a aquest efecte,
Exposen
I. Que el Consell organitza cada any a nivell comarcal, la Fira de Sant Isidre, utilitzant com a marc general la ciutat de Solsona.
II. Que l’Ajuntament està molt interessat en què aquesta activitat es mantingui i vol col·laborar-hi.
III. Que ambdues entitats creuen eficient aquesta col·laboració i volen reflectir-ho en aquest conveni.
Per tot això,
Acorden
Primer. El Consell continuarà organitzant i desenvolupant les activitats i tasques enumerades anteriorment, amb la col·laboració de l’Ajuntament.
Segon. L’Ajuntament aportarà al Consell la quantitat de set mil euros anuals (7.000,00 euros/anuals), en concepte de suport econòmic a la Fira de Sant Isidre.
Tercer. La vigència d’aquest conveni s’estableix des de la data de la seva signatura fins al 31 de desembre de 2020.
Quart. Aquest conveni de col·laboració es revisarà a proposta de qualsevol de les parts i es modificaran aquells punts que es considerin oportuns, amb l’acord previ d’ambdues parts.
I, perquè així consti, les parts signen el present conveni.»
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 
	Expedient 385/2020. Conveni de col·laboració amb el Consell Comarcal del Solsonès per al finançament de la implementació de polítiques de dones a la comarca del Solsonès per a l'any 2020

	Favorable
	Tipus de votació: unanimitat

	Es dona compte del conveni de col·laboració entre el Consell Comarcal del Solsonès i l'Ajuntament de Solsona per al finançament de la implementació de polítiques de dones a la comarca del Solsonès per a l'any 2020, i que es transcriu tot seguit:
«Conveni de col·laboració entre el Consell Comarcal del Solsonès i l'Ajuntament de Solsona per al finançament de la implementació de polítiques de dones a la comarca del Solsonès per a l'any 2020
Solsona, 4 de febrer de 2020
Reunits
D’una banda, la senyora Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics 12 de la ciutat de Solsona.
I de l’altra, el senyor David Rodríguez i González, alcalde i president de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
Les parts es reconeixen mútuament, en la qualitat en que intervenen, la capacitat d’obrar necessària per atorgar aquest conveni i, a aquest efecte,
Manifesten
I) Que és voluntat del Consell Comarcal del Solsonès i de l’Ajuntament de Solsona la implementació de polítiques de dones i d’igualtat d’oportunitats a la comarca del Solsonès, així com el manteniment del Servei d’Informació i Atenció a les Dones creat l’any 2005 entre el Consell Comarcal del Solsonès i l’Ajuntament de Solsona amb el suport de l’Institut Català de les Dones.
II) A través del SIAD (Servei d’Informació i Atenció a les Dones), s’ofereix informació sobre recursos d’interès per a les dones; atenció psicològica i assessorament jurídic gratuït a les dones de la comarca.
III) El Consell Comarcal del Solsonès ha aprovat el III Pla Comarcal de Polítiques de Dones i Igualtat d’oportunitats a la Comarca del Solsonès (2016-2019), al qual els diferents ajuntaments de la comarca es poden adherir i realitzar activitats per al seu desplegament.
Aquest pla va ser prorrogat per un any en el ple del 21 de novembre de 2019 per tal de mantenir-ne la vigència durant l’elaboració del nou pla comarcal.
IV) El Consell Comarcal ofereix el suport tècnic necessari als ajuntaments de la comarca en la implementació de projectes en el marc del desplegament del III Pla comarcal de polítiques de dones, suport en l’adopció de mesures per al compliment de la legislació en matèria d’igualtat i en projectes derivats dels fons del pacte d’estat de violència de gènere als ajuntaments.
Per tot això, les parts acorden formalitzar aquest conveni de col·laboració, per la qual cosa,
Acorden
Primer. Aquest conveni té per objecte la col·laboració entre el Consell Comarcal del Solsonès i l’Ajuntament de Solsona per al finançament de la implementació de polítiques de dones a la comarca del Solsonès. L’aportació que l’Ajuntament de Solsona realitza al Consell Comarcal per a tal efecte respon a la quantitat de 0,75 € per habitant (calculat a partir de les dades de l’Idescat corresponents al 2019).
Per a l’any 2020, l’aportació és la següent:
Aportació de l’Ajuntament de Solsona: 6820,50 €
Població del municipi de Solsona: 9.094 habitants.
Segon. L’ajuntament farà arribar el present conveni degudament signat al Consell Comarcal del Solsonès abans del 30 d’abril de 2020.
Tercer. El suport tècnic que el Consell Comarcal ofereix als ajuntaments per la implementació de polítiques de dones es veurà condicionat a la signatura del present conveni.
Quart. La vigència d’aquest conveni s’estableix fins a 31 de desembre de 2020 i sempre i quan ambdues parts hagin donat compliment a les obligacions que s’assenyalen en el present document.
I perquè consti, i en prova de conformitat, les parts signen el present document, per duplicat i a un sol efecte, al lloc i en la data esmentades al principi.»
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 352/2020. Bombers de la Generalitat de Catalunya – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita per Ferran Vilella i Arroyo, amb DNI núm. ***5701**, representant dels Bombers de la Generalitat de Catalunya, en què amb motiu d'unes pràctiques conjuntes amb el cos de MMEE, el SEM i la Policia Local, demana poder utilitzar l'espai de l'escala de la Sala Polivalent que va al pàrquing i el pàrquing de terra del darrera els dies 3, 4, 5, 6 i 31 de març i 1, 2 i 3 d'abril; també demana poder disposar d'una màquina de fum i el líquid corresponent per al seu funcionament, dos allargadors de 25 metres, 30 tanques metàl·liques (únicament el dia 6 de març) i equip de so amb micròfon sense fil (únicament el dia 6 de març);
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. S’ha d’especificar exactament l’hora d’entrada (assaig, muntatge, etc.) i l’hora de sortida de l’activitat per poder fer l’ús adequat de les instal·lacions i respectar rigorosament aquests horaris i l’horari del tècnic.


DESENVOLUPAMENT LOCAL
	Expedient 365/2020. UBIC Solsona – 10a edició "Promocions i Fora Estocs d'Hivern"

	Favorable
	Tipus de votació: unanimitat

	Vista la sol·licitud presentada i subscrita per la Unió de Botiguers i Comerciants de Solsona, amb NIF núm. G25214305, en què demana autorització per instal·lar una carpa a la plaça Major els dies 6 i 7 de març, de les 10.00 a les 21.00 hores, en motiu de la 10a edició del "Promocions i Fora Estocs d'Hivern";
Vist l’informe 76/2020 emès per la Policia Local i a proposta del regidor delegat de Desenvolupament local i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 53/2020. Fira del Trumfo i la Tòfona de Catalunya 2020 – instal·lació atraccions

	Favorable
	Tipus de votació: unanimitat

	Vista la sol·licitud de permís per instal·lar unes atraccions els dies 7 i 8 de març, durant la Fira del Trumfo i la Tòfona de Catalunya 2020;
Vist l’informe emès per la Policia Local i a proposta del regidor delegat de Desenvolupament local i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l’activitat.
- Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


	Expedient 53/2020. Fira del Trumfo i la Tòfona de Catalunya 2020 – instal·lació atracció

	Favorable
	Tipus de votació: unanimitat

	Vista la sol·licitud de permís per instal·lar una atracció els dies 7 i 8 de març, durant la Fira del Trumfo i la Tòfona de Catalunya 2020;
Vist l’informe emès per la Policia Local i a proposta del regidor delegat de Desenvolupament local i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l’activitat.
- Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


	Expedient 53/2020. Fira del Trumfo i la Tòfona de Catalunya 2020 – instal·lació atracció

	Favorable
	Tipus de votació: unanimitat

	Vista la sol·licitud de permís per instal·lar una atracció els dies 7 i 8 de març, durant la Fira del Trumfo i la Tòfona de Catalunya 2020;
Vist l’informe emès per la Policia Local i a proposta del regidor delegat de Desenvolupament local i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l’activitat.
- Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


GOVERNACIÓ
	Expedient 367/2020. Canvi d'ubicació gual núm. 121 

	Favorable
	Tipus de votació: unanimitat

	Vista la sol·licitud de canvi d'ubicació del gual núm. 121;
Vist l'informe 78/2020 emès per la Policia Local i a proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que al lloc on es vol ubicar actualment el gual, i pel fet que es vol destinar a la càrrega i descàrrega de mercaderies, s’hi pintarà una zona de càrrega i descàrrega i així la podran aprofitar els altres establiments. Els guals permanents són per garantir l’entrada i sortida de vehicles dels garatges i no per la càrrega i descàrrega; aquesta pràctica s’ha utilitzat com a solució en alguns establiments de la ciutat però s’ha anat canviant al concepte de la càrrega i descàrrega que és el que obliga el Reglament General de Circulació. Pel que fa al gual núm. 121, situat a la carretera de Manresa, 16, es donarà de baixa.


	Expedient 370/2020. Ocupació de la via pública amb taules i cadires – bar Vall Calent, C/ Llobera, 55, façana Av. Verge del Claustre

	Favorable
	Tipus de votació: unanimitat

	Vista la sol·licitud de permís per ocupar la via pública amb taules i les corresponents cadires al bar Vall Calent del carrer de Llobera, 55, a la façana de l'avinguda de la Verge del Claustre;
Vistos els informes emesos per la Policia Local i els Serveis Tècnics Municipals i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la instal·lació de la terrassa, amb els condicionants següents:
- La col·locació de taules i cadires a la vorera ha de deixar lliure un espai mínim per al trànsit de vianants de 1,20 metres.
- Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. S’admetran els para-sols de roba, lona o teixit similar, sempre de color llis. Els para-sols han de tenir una alçada que oscil·li entre els 2,20 metres i els 2,60 metres i no poden estar ancorats al paviment. Les taules, cadires i para-sols hauran d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
- A requeriment de l’Ajuntament, i sempre que concorrin raons d’interès públic (fires, dies de mercat, etc...), el titular de la llicència queda obligat a retirar la terrassa i deixar l’espai públic ocupat.
- El titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
- No es permet cap font d’emissió de música, soroll, etc. (aparells de TV, reproductors de música o similars).
- Els horaris d’ús establerts a l’Ordenança són: l’horari general de funcionament de les terrasses, de diumenge a dijous, finalitzarà a l’1.00 hores, i els divendres, dissabtes i vigílies de festius, finalitzarà a les 2.00 hores. L’incompliment de l’horari serà motiu de retirada del permís concedit.


	Expedient 366/2020. Amisol – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Carla Vendrell i Garrabou, gerent de l’Associació Amisol, amb NIF núm. G25021338, en què demana permís per instal·lar tres parades de venda de roses el dia 23 d’abril, Diada de Sant Jordi, i poder-les ubicar, una a la sortida del portal del carrer del Castell, a la paret de l'Escola Arrels, una a la plaça Major, sota els porxos, i una a la sortida del portal del Pont, davant de la farmàcia, i demana poder disposar de 13 taules i 12 cadires;
Vist l'informe 77/2020 emès per la Policia Local i a proposta de l'alcalde i de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el què sol·licita. Pel que fa a la ubicació de les parades, haurà de seguir les indicacions de la Policia Local i la del portal del Pont haurà de col·locar-se a continuació del tòtem del Drac.


	Expedient 388/2020. 2n Festival del Pop Metafísic – autorització entrada de menors d'edat a la sala Xelsa 

	Desfavorable
	Tipus de votació: unanimitat

	Vista la sol·licitud presentada i subscrita per Joan Pons i Villaró, amb DNI núm. ***8389**, representant del Festival del Pop Metafísic, en què exposa que el dia 16 de maig es durà a terme el 2n Festival del Pop Metafísic a la sala Xelsa, sala que pel tipus de llicència té prohibida l’entrada a menors de 16 anys i demana que s’autoritzi l’entrada de menors d’edat, acompanyants dels pares, tutors o adults que se’n facin responsables, de les 18.00 a les 03.00 hores;
Atès que l’article 13.1.c) de la Llei 11/2009, de 6 de juliol, de regulació administrativa dels espectacles públics i les activitats recreatives, estableix que els ajuntaments han d’atorgar les llicències amb motiu de revetlles i de festes populars;
Atès que en aquest cas no es tracta d’una festa popular, sinó d’una activitat organitzada a nivell particular;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot concedir l’autorització sol·licitada.


	Expedient 2005/2019. Fira de Sant Isidre 2020 – parades artesania

	Favorable
	Tipus de votació: unanimitat

	Vistes les sol·licituds que demanen permís per instal·lar unes parades d'artesania durant la Fira de Sant Isidre;
A proposta de l'alcalde,
La Junta de Govern local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda traspassar aquestes sol·licituds al Consell Comarcal del Solsonès, ens organitzador de la fira.


	Expedient 2005/2019. Fira de Sant Isidre 2020 – parades alimentació

	Favorable
	Tipus de votació: unanimitat

	Vista la sol·licitud que demana permís per instal·lar una parada d'alimentació durant la Fira de Sant Isidre;
A proposta de l'alcalde,
La Junta de Govern local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda traspassar aquestes sol·licituds al Consell Comarcal del Solsonès, ens organitzador de la fira.


	Expedient 2005/2019. Fira de Sant Isidre 2020 – atraccions

	Favorable
	Tipus de votació: unanimitat

	Vistes les sol·licituds que demanen permís per instal·lar unes atraccions durant la Fira de Sant Isidre;
A proposta de l'alcalde,
La Junta de Govern local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda traspassar aquestes sol·licituds al Consell Comarcal del Solsonès, ens organitzador de la fira.


PARCS I JARDINS
	Expedient 389/2020. Poda arbre – vorera Pl. Turó de Sant Magí, 8

	Desfavorable
	Tipus de votació: unanimitat

	Vista la sol·licitud d’un ciutadà que demana que l'Ajuntament podi l'arbre que hi ha situat a la vorera de la plaça del Turó de Sant Magí;
A proposta del regidor delegat de Parcs i jardins,
La Junta de Govern Local, en virtut de les facultats que té delegades per decret de l’alcaldia 209/2019, de 10 de juliol, per unanimitat dels assistents acorda comunicar al sol·licitant que no es pot atendre la seva sol·licitud ja que l'Ajuntament ha decidit podar el menys possible els arbres de la ciutat ja que la poda no beneficia als arbres. Només es tallaran les rames que realment entrin dins de la parcel·la.


PERSONAL
	Expedient 353/2020. Permís per formació

	Favorable
	Tipus de votació: unanimitat

	Vista la sol·licitud de permís per formació per assistir a la jornada professional "Veig, veig... què en penso?", organitzada per la Biblioteca Margarida de Montferrat a Balaguer el dia 15 d'abril de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


	Expedient 354/2020. Permís per formació

	Favorable
	Tipus de votació: unanimitat

	Vista la sol·licitud de permís per formació per assistir a la jornada professional "Veig, veig... què en penso?", organitzada per la Biblioteca Margarida de Montferrat a Balaguer el dia 15 d'abril de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


	Expedient 373/2020. Permís per formació

	Favorable
	Tipus de votació: unanimitat

	Vista la sol·licitud de permís per formació per assistir a la sessió "Jornada sobre la responsabilitat per danys a tercers en l'execució dels contractes administratius", organitzada per l'Escola d'Administració Pública de Catalunya a Barcelona el dia 16 de març de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


 
	Expedient 374/2020. Permís per formació

	Favorable
	Tipus de votació: unanimitat

	Vista la sol·licitud de permís per formació per assistir al "X Seminari de recursos humans", organitzat per l'Escola d'Administració Pública de Catalunya i que s'impartirà a Barcelona els dies 21 d'abril, 10 de juny i 7 d'octubre de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


 
	Expedient 375/2020. Permís per formació

	Favorable
	Tipus de votació: unanimitat

	Vista la sol·licitud de permís per formació per assistir a la sessió "Taller de drets sindicals per a personal tècnic de les unitats de recursos humans", organitzat per l'Escola d'Administració Pública de Catalunya i que s'impartirà a Barcelona el dia 2 de juny de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


	Expedient 376/2020. Permís reunió informativa

	Favorable
	Tipus de votació: unanimitat

	Vista la sol·licitud de permís per assistir a una reunió informativa "Novetats Sòcio-Laborals 2020", organitzada per Mútua Intercomarcal el dia 9 de març de 2020, al Palau Firal de Manresa;
Vist el que estableix el pacte-conveni de l'Ajuntament de Solsona a l'article 28.2;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar les sol·licituds presentades, autoritzar les hores d'assistència a la trobada com a jornada laboral i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona.


 
	Expedient 377/2020. Permís reunió informativa

	Favorable
	Tipus de votació: unanimitat

	Vista la sol·licitud de permís per assistir a la reunió informativa "Convocatòria programa 1,5% Cultural del Ministeri de Transports, Mobilitat i Agenda urbana", organitzat per la Subdelegació del Govern a Lleida el dia 4 9 de març de 2020, a les 11.30 hores;
Vist el que estableix el pacte-conveni de l'Ajuntament de Solsona a l'article 28.2;
A proposta de l'alcalde,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar les sol·licituds presentades, autoritzar les hores d'assistència a la trobada com a jornada laboral i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona.


	Expedient 390/2020. Permís reunions fora del centre de treball

	Favorable
	Tipus de votació: unanimitat

	Vista la sol·licitud de permís per assistir a tres reunions amb motiu del "Procés de reflexió estratègica de les biblioteques de Lleida", organitzades pel servei de Biblioteques els dies 4, 12 i 18 de març de 2020;
Vist el que estableix el pacte-conveni de l'Ajuntament de Solsona a l'article 28.2;
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores d'assistència a la trobada com a jornada laboral i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona.


 
	Expedient 391/2020. Permís reunions fora del centre de treball

	Favorable
	Tipus de votació: unanimitat

	Vista la sol·licitud de permís per assistir a tres reunions amb motiu del "Procés de reflexió estratègica de les biblioteques de Lleida", organitzades pel servei de Biblioteques els dies 4, 12 i 18 de març de 2020;
Vist el que estableix el pacte-conveni de l'Ajuntament de Solsona a l'article 28.2;
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores d'assistència a la trobada com a jornada laboral i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona.


 
	Expedient 392/2020. Permís per formació

	Favorable
	Tipus de votació: unanimitat

	Vista la sol·licitud de formació per assistir a la sessió "Nou Portal d'Entitats de la Diputació de Lleida", organitzada pel departament de Noves Tecnologies de la Diputació de Lleida, que s'impartirà a Lleida el dia 5 de març de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta del regidor delegat de Comunicació i Noves tecnologies,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


	Expedient 400/2020. Permís per formació

	Favorable
	Tipus de votació: unanimitat

	Vista la sol·licitud de permís per formació per assistir a la sessió "Els reptes de la Formació Professional al territori SolCar", organitzada per l'Agència de Desenvolupament Local de Solsona i Cardona, que s'impartirà a Solsona el dia 4 de març de 2020;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d'Educació,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral tal i com estableix l'article 10 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


URBANISME
	Expedient 330/2020. Llicència urbanística per a la divisió horitzontal d’un local 

	Desfavorable
	Tipus de votació: unanimitat

	Vista la sol·licitud de llicència urbanística per a la divisió horitzontal del local situat a la carretera de Manresa, 15, escala A, planta baixa, porta 01;
Vist l'informe emès pels Serveis Tècnics Municipals on s’indica que la divisió horitzontal no s’ajusta al planejament vigent en dos punts:
1. Segons l'article 75.4 del POUM els entresolats es permeten a la planta baixa quan formen part del local que hi ha situat a la pròpia planta baixa i no tenen accés independent des de l'exterior. Actualment no es compleix aquesta condició però és amb aquestes característiques que es va concedir llicència per al forjat intermedi amb data 7 de febrer del 1995.
2. L’edifici plurifamiliar (parcel·la cadastral 7505503CG7570N ) que conté el local és considerat un volum disconforme ja que supera l’alçada màxima permesa pel POUM que segons plànol d’Ordenació 3.1 és de Planta Baixa +4 i l’edifici en qüestió consta actualment de Planta Baixa +6. Amb tot el que regula el POUM, la divisió horitzontal del local suposaria la creació d’una planta més a l’edifici (planta primera) fet que incrementaria la disconformitat de l’edifici que ja es troba superant en dues plantes el màxim permès.
A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda denegar la llicència sol·licitada.


 
	Expedient 280/2020. Junta de Compensació de Cal Dot - modificació projecte reparcel·lació

	Favorable
	Tipus de votació: unanimitat

	Vist l'informe emès pels Serveis Tècnics Municipals on es resumeixen els tràmits i l’estat actual del polígon 6, Cal Dot on s’informa que:
Al maig de 2004 s’inicien els tràmits de redacció del Pla d’Ordenació Urbanística Municipal (POUM) per a Solsona. En els documents de l’aprovació inicial d’aquest pla es defineix el polígon 6 en sòl urbà segons projecte de parcel·lació (Cal Dot) aprovat definitivament el 28 de juliol de 2005.
En fase d’exposició pública del POUM, el 22 de desembre de 2005 té entrada a l’Ajuntament de Solsona una al·legació per part de Josep Pujol Montaner, representant a la Junta de Compensació PAU núm. 21 Cal Dot, on es demana permutar l’espai verd que el Pla Parcial «Cal Dot» situa al costat del carrer de l’Escaiola i passar-lo a l’illa de parcel·les delimitada pels carrers del Mill i Gira-sòl amb la carretera de Torà.
Aquesta al·legació és informada favorablement per l’equip redactor i incorporada al Pla d’Ordenació Urbanística Municipal (POUM) aprovat definitivament per la Comissió Territorial d’Urbanisme de Lleida en sessió del dia 12 de juny de 2008 amb conformitat de la Comissió Territorial d’Urbanisme de la Catalunya Central en quant al text refós, en sessió del dia 17 de desembre de 2008, (publicat al DOGC a efectes d’executivitat el 6 d'abril de 2009).
L’informe de l’al·legació indica que s’accepta la proposta amb el ben entès que la modificació del límit entre sòl urbà i sòl no urbanitzable, per la no coincidència d’aquest amb el de les finques, està acceptada pels propietaris.
En el moment d’aquesta modificació incorporada al POUM, el polígon 6 restava pendent exclusivament de l’execució de la segona fase de les obres d’urbanització. 
La incorporació d’aquesta modificació al POUM, fa necessària una modificació del projecte de reparcel·lació de tot el polígon per al seu desenvolupament ja que es van afegir a l’actuació parcel·les i propietaris que no estaven inclosos en l’aprovació definitiva del mateix el 28 de juliol de 2005.
Vist que aquesta modificació del projecte de parcel·lació no s’ha dut a terme a dia d’avui i que aquest fet deixa sense definir les condicions d’aprofitament urbanístic d’algunes de les parcel·les;
A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda requerir la Junta de Compensació de Cal Dot que presenti la modificació del projecte de reparcel·lació afegint-hi les finques i propietaris que hi estan inclosos actualment. Si en el termini d’un mes a partir de la recepció del present acord no s’ha presentat la modificació del projecte de reparcel·lació a l’Ajuntament de Solsona, s’iniciaran els tràmits per modificar el POUM en aquest sector i tornar-lo al seu estat original abans de l’al·legació.


 
	Expedient 1736/2019. Parcel·la cadastral 84, polígon 2, de Sant Bernat (ref. cadastral 25257A002000840001SL)

	Favorable
	Tipus de votació: unanimitat

	Vista la sol·licitud de rectificació del plànol d’ordenació del POUM pel que fa a la parcel·la cadastral 84 del polígon 2 de Sant Bernat (ref. cadastral 25257A002000840001SL);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda informar al sol·licitant que:
La motivació de la modificació de la qualificació de la parcel·la a efectes cadastrals ve donada perquè, després de la inclusió d’aquesta dins el polígon 6 en l’aprovació definitiva del Pla d’Ordenació Urbanística Municipal (POUM), la Gerència Territorial del Cadastre en modifica la qualificació segons planejament vigent.
El 28 de juliol de 2005 es va aprovar definitivament el projecte de reparcel·lació de Cal Dot on, com indica el sol·licitant, la seva parcel·la de 393 m2 no hi és inclosa. I, per tant, tampoc forma part com a propietari de la Junta de Compensació.
Al maig de 2004 s’inicien els tràmits de redacció del Pla d’Ordenació Urbanística Municipal (POUM) per a Solsona. En els documents de l’aprovació inicial d’aquest pla es defineix el polígon 6 en sòl urbà segons projecte de parcel·lació (Cal Dot) aprovat definitivament el 28 de juliol de 2005.
En fase d’exposició pública del POUM, el 22 de desembre de 2005 té entrada a l’Ajuntament de Solsona una al·legació per part del representant a la Junta de Compensació PAU núm 21 Cal Dot, on es demana permutar l’espai verd que el Pla Parcial «Cal Dot» situa al costat del carrer de l’Escaiola i passar-lo a l’illa de parcel·les delimitada pels carrers del Mill i Gira-sòl amb la carretera de Torà.
Aquesta al·legació és informada favorablement per l’equip redactor i incorporada al Pla d’ordenació Urbanística Municipal (POUM) aprovat definitivament per la Comissió Territorial d’Urbanisme de Lleida en sessió del 12/06/2008 amb conformitat de la Comissió Territorial d’Urbanisme de la Catalunya Central en quant al text refós, en sessió del dia 17 de desembre de 2008, (publicat al DOGC a efectes d’executivitat el 6 d'abril de 2009).
L’informe de l’al·legació indica que s’accepta la proposta amb el ben entès que la modificació del límit entre sòl urbà i sòl no urbanitzable, per la no coincidència d’aquest amb el de les finques, està acceptada pels propietaris.
És a partir d’aquest moment que les parcel·les incloses en aquests nous límits, entre elles la del sol·licitant, queden qualificades com a sòl urbà directe.
La incorporació d’aquesta modificació al POUM feia necessari un projecte de reparcel·lació de tot el polígon per al seu desenvolupament, afegint a l’actuació parcel·les i propietaris que no estaven inclosos en l’aprovació definitiva del projecte de reparcel·lació del 28 de juliol de 2005.
Vist les demandes del sol·licitant i que aquesta modificació del projecte de parcel·lació no s’ha dut a terme fins ara, l’ajuntament ha requerit la Junta actual de Compensació de Cal Dot que esmeni aquesta situació imminentment i, en cas contrari, s’iniciaran els tràmits per modificar el POUM i tornar-lo al seu estat original.
A dia d’avui, i per tot l’esmentat, la parcel·la té la qualificació que determina el planejament vigent i que, en aquest cas, és de sòl urbà.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

